Բալթազարը օտար չէր Խոսե Մոնտիելի տանը: Տարբեր առիթներով, իրեն հատուկ պատրաստականությամբ և ճշտապահությամբ, հյուսնի մանր-մունր գործեր էր կատարել այնտեղ: Բայց երբեք սրտովը չէր հարուստների շրջապատում լինելը: Սովորաբար, երբ մտածում էր հարուստների, նրանց տգեղ ու կռվարար կանանց և սոսկալի գործողությունների մասին, նրան պատում էր խղճահարությունը: Երբ մտնում էր նրանց տները, չէր կարողանում շարժվել առանց ոտքերը քարշ տալու: